Mielenterveys- ja päihdepalveluiden nimi on muuttunut mielenterveys- ja riippuvuuspalveluiksi

Asiakkailta saadun palautteen perusteella on mielenterveys- ja päihdepalveluiden nimi muutettu Etelä-Karjalan hyvinvointialueella mielenterveys- ja riippuvuuspalveluiksi.

Aikuisten monialaisten palveluiden johtaja Ursula Viro kertoo, että hyvinvointialue on saanut palautetta sellaisilta asiakkailta, joilla ei ole mielenterveys- tai päihdeongelmia, etteivät he kokeneet olevansa oikeassa palvelussa mielenterveys- ja päihdepalveluissa.

Tällaisia asiakasryhmiä ovat muun muassa peliriippuvuudesta tai muista riippuvuusaddiktioista kärsivät henkilöt.

Ursula Viro

Palveluiden selkeyttämiseksi on mielenterveys- ja päihdepalvelut -nimi päätetty muuttaa mielenterveys- ja riippuvuuspalveluiksi. Myös muilla hyvinvointialueilla käytetään riippuvuuspalvelut -termiä päihdepalvelujen sijaan.

Mielenterveys- ja riippuvuuspalveluiden yksiköt, joiden nimi on muuttunut:

Päihdekuntoutumisyksikkö, uusi nimi: Riippuvuushoitoyksikkö

Mielenterveys- ja päihdevastaanotot, uusi nimi: Mielenterveys- ja riippuvuusvastaanotot

Mielenterveys- ja päihdepäivystys, uusi nimi: Mielenterveys- ja riippuvuuspäivystys

Päihdeklinikka, uusi nimi: Riippuvuusklinikka

Lisätietoja:

Ursula Viro, aikuisten monialaisten palveluiden johtaja, puh. 044 791 4601, ursula.viro@ekhva.fi